
	HIERDIE VRAESTEL BESTAAN UIT 13 BLADSYE


INSTRUKSIES EN INLIGTING
1. Die duur van die eksamen is drie-uur. As gevolg van die aard van die eksamen is dit belangrik om kennis te neem dat jy nie toegelaat sal word om die eksamenlokaal voor die einde van die eksamensessie te verlaat nie.

2. Jy het die lêers hieronder nodig om die vrae te beantwoord. Dit sal ÓF op stiffie of op ’n CD aan jou verskaf word, OF die toesighouer/onderwyser sal vir jou sê waar om dit op die hardeskyf van die werkstasie wat jy gebruik, te vind OF in watter netwerklêergids 
(‘network folder’) dit is. 
VRAAG 1
FisiaDB.mdb
Vraag1_p.dpr
Vraag1_u.pas
Vraag1_u.dfm

VRAAG 2
Oefen.txt
Vraag2_p.dpr
Vraag2_u.pas
Vraag2_u.dfm 
VRAAG 3
Vraag3_p.dpr
Vraag3_u.pas
Vraag3_u.dfm
3.
Stoor jou werk met gereelde tussenposes as ’n voorsorgmaatreël teen kragonderbrekings.
4.
Stoor AL jou oplossings in lêergidse (‘folders’) met die vraagnommer en jou naam as die naam van die lêergids, byvoorbeeld Vraag2_Liaan_Olivier.

5.
Tik jou naam in as ’n kommentaar in die eerste reël van elke program.

6.
Lees AL die vrae aandagtig deur. Moenie meer doen as wat die vrae vereis nie.
7.
Gedurende die eksamen mag jy die handleidings wat oorspronklik saam met die apparatuur en die programmatuur verskaf is, gebruik. Jy mag ook die HELP-funksies van die programmatuur gebruik.
8.
Aan die einde van hierdie eksamensessie moet jy die skyf of CD met al jou werk daarop gestoor, inlewer OF jy moet seker maak dat al jou werk op die hardeskyf/netwerk gestoor is, soos deur die toesighouer/onderwyser aan jou verduidelik is. Maak seker dat al die lêers gelees kan word.

9.
Maak drukstukke van die programmeringskode van al die programmeringsvrae wat jy gedoen het.

10.
Al die drukwerk van die programmeringsvrae wat jy gedoen het, sal binne een uur nadat die eksamen afgehandel is, plaasvind.

11.
Moenie aan enige gegewe kode verander nie.

12.
Alternatiewe oplossings word nie toegelaat nie. Probleme moet opgelos word, soos gevra. 



VRAAG 1: DELPHI PROGRAMMERING EN DATABASIS
SCENARIO
FISIA fisioterapeute wil hul databasis van kliënte rekenariseer. ’n Besering kan ná jare weer ’n pasiënt begin pla en dan is dit belangrik dat ou rekords maklik opgespoor kan word. Dit is onprakties om papierrekords vir jare te bêre en dit dan onder stof en stapels lêers uit te haal. 
Die databasis FisiaDB bestaan uit twee tabelle:
· PasienteTB – wat data oor pasiënte stoor
· BesoekeTB – wat data stoor oor pasiënte se besoeke aan Fisia
Hier volg 'n beskrywing van die ontwerp van die tabelle:

Die tabel PasienteTB bestaan uit die volgende velde:

ID: 

’n Unieke nommer wat aan die pasiënt toegeken word.

Titel: 

Die titel van die pasiënt, Mnr. Me. Dr., ens.
Naam: 
Die pasiënt se eerste naam.
Van: 

Die pasiënt se van.
Selnr: 

Die pasiënt se selfoonnommer.
Mediese Fonds:
Die naam van die pasiënt se mediese fonds.
Fonds Nommer: 
Die nommer van die pasiënt se mediese fonds.
GebDatum:
Pasiënt se geboortedatum.

Adres: 
Die posadres van die pasiënt.

Die tabel BesoekeTB bestaan uit die volgende velde:

ID: 


Pasiënt se nommer. (Koppel met ID in PasienteTB)
Datum Besoek:
Die datum van behandeling.
Tydsduur:
Die tydsduur van die behandeling in minute.
Bedrag:
Bedrag verskuldig vir behandeling.
Terapeut:
Die naam van die terapeut wat die pasiënt behandel het.
Betaal:
Of betaling ontvang is of nie. (Yes/No)

Laai die Delphi program Vraag1_XXX en doen die volgende:

· Klik op ‘File Save As’ en stoor die hoofeenheid Vraag1_uXXX onder ’n nuwe naam, deur die XXX met jou naam te vervang.

· Klik op ‘File Save Project As’ en stoor die projeklêer Vraag1_pXXX onder ’n nuwe naam deur die XXX met jou voorletters te vervang.

· Tik jou naam en van as kommentaar in die eerste reël van die programkode in.
· Voer die volgende stappe uit om die databasis, FisiaDB met die Delphi program te koppel:
(Indien die koppeling met die databasis nie bewerkstellig kan word nie, moet die res van die instruksies steeds uitgevoer word.)

· Klik op die ‘ADOQuery’-komponent met die naam qryFisia.

· Klik op die Ellips-knoppie (drie kolletjies) regs van die ‘ConnectionString’- eienskap in die Objek-inspekteur (‘Object Inspector’).

· Klik op die ‘Build’-knoppie wat jou na die ‘Data Link Properties’-dialoogvenster lei.

· Klik op die ‘Provider tab’ om die ‘Provider tab sheet’ oop te maak en kies ‘Microsoft Jet 4.0 OLE DB Provider’ en klik op die ‘Next’-knoppie.

· Die eerste opsie op die ‘Connection tab sheet’ laat jou toe om deur te blaai en die FisiaDB.mdb lêer te vind.

· Verwyder die gebruikersnaam (‘user name’) ‘Admin’.

· Klik op die ‘Test Connection’-knoppie.

· Kliek ‘OK’ op elkeen van die oop dialoogvenstertjies.

Na elke vraag word ’n uittreksel van die afvoer gegee.

1.1
Skryf die SQL-kode vir die knoppie (‘button’) Vertoon Pasiënte, om al die besonderhede van die pasiënte, alfabeties gesorteer volgens hul vanne en name, te vertoon. Gebruik die tabel PasienteTB.
(4)

1.2
Skryf die SQL-kode vir die knoppie (‘button’) Nekbeserings, om die ID’s van pasiënte wat vir nekbeserings behandel is, asook die name van die terapeute wat hulle behandel het en die behandeling toegepas het, te vertoon. Gebruik die tabel BesoekeTB.:
(4)

1.3
’n Terapeut wil soms ’n lys trek van pasiënte wat hy/sy in ’n sekere maand behandel het. Die kode is reeds gegee om die naam van die terapeut en die nommer van die maand in te sleutel. Skryf die SQL-kode vir die knoppie (‘button’) Maandverslag om die naam van ’n pasiënt, datum van behandeling en behandeling ontvang, gesorteer volgens die pasiënt se van en die datum van behandeling, vir daardie spesifieke terapeut en maand te vertoon. Die kode om die nommer van die maand en die terapeut se naam in te lees, is reeds gegee.
(Wenk: Die navraag moet uit beide tabelle gedoen word).
Toets jou program met toevoer maand 1 en Dimo.
(8)

1.4
Dit is deesdae asof al hoe meer skoolgaande leerders die praktyk besoek. Skryf SQL-kode vir die knoppie (‘button’) Onder 18 en vertoon ’n lys van alle pasiënte se name, vanne en ouderdomme wat jonger as 18 jaar is. Skep ’n nuwe veld Ouderdom wat die huidige ouderdom van pasiënte voorstel. Die kode moet so geskryf word dat dit vir enige jaar die ouderdomme van pasiënte sal vertoon, wat ook al die huidige jaar mag wees. Gebruik die tabel PasienteTB. 
(7)

1.5
Skryf SQL-kode vir die knoppie (‘button’) Bedrag Uitstaande om die totale bedrag uitstaande van alle pasiënte wat nog nie hul rekenings betaal het nie, te vertoon. Die opskrif van die bedrag uitstaande moet wees “Totaal Uitstaande”. Die bedrag moet volgens geldeenheid geformateer word. Gebruik die tabel BesoekeTB.
(6)

1.6
Skryf SQL-kode vir die knoppie (‘button’) Betaling om die data by te werk vir ’n pasiënt wat betaal. Die kode om die pasiënt se ID en die datum van behandeling in te lees, is reeds gegee. Die veld in die rekord wat aandui dat die betaling gemaak is, moet bygewerk word. Gebruik die tabel BesoekeTB. Vertoon weer alle data uit die tabel BesoekeTB om die veranderde data te sien. Gebruik die volgende toevoer:
(7)

1.7
Die praktyk wil graag erkenning gee aan terapeute vir hul harde werk deur die jaar. Skryf SQL-kode vir die knoppie (‘button’) Tyd om die die gemiddelde tyd wat ’n terapeut aan ’n pasiënt spandeer, te vertoon. Vertoon die naam van die terapeut en die gemiddelde tyd, deur die opskrif “Gemiddelde Tyd” te gebruik. Die gemiddelde tyd moet as ’n afgeronde getal vertoon word. Gebruik die tabel BesoekeTB.
(4)

[40]
VRAAG 2: DELPHI – OBJEK GEORIËNTEERDE PROGRAMMERING
SCENARIO
Wanneer ’n persoon fisioterapie behandeling ontvang het, is dit belangrik dat die persoon oefeninge tuis moet doen om die spiere te help versterk. Die volgende program gaan data uit ’n tekslêer onttrek en ’n lys oefeninge vir pasiënte saamstel
Die program gaan ’n klas clsOefen_uXXX gebruik om sekere data te kry en inligting te vertoon.
Die data gaan uit ’n tekslêer gelees word. Die volgende is ’n uittreksel uit die tekslêer Oefen.txt:

Sk,Ne#Staan in hoek van kamer. Druk beide hande vir 20 sekondes teen muur.#4

Ne#Plaas een hand teen agterkop. Druk hand ferm af vir 20 sekondes.#4

Ne#Plaas hand oor kop tot op oor. Trek kop af in teenoorgestelde rigting.#4

Kn#Sit op bankie. Lig knie stadig op en af.#10

Sk#Lê en plaas opgerolde handdoek onder rug. Trek skouers af.#10

Sk#Staan regop. Trap rek vas en trek af in teenoorgestelde rigting.#10

Sk#Rol skouers stadig agtertoe.#10

Doen die volgende:

2.1
Skryf ’n klas clsOefen_uXXX en vervang die XXX met jou naam. Verklaar ’n tipe TOefen wat uit die volgende privaat velde bestaan:
(Kies die mees geskikte tipe vir elke veld)

fTipe  
’n String wat die liggaamsdele waarvoor die oefening geskik is, voorstel.

fOefening
’n Kort beskrywing van die oefening.

fRep
Die aantal repetisies wat gedoen moet word.
(5)
2.2
Skryf ’n konstruktor Create metode wat waardes vir die drie privaat velde as parameters ontvang. Die ooreenstemmende privaat velde moet met die waardes van die parameters inisialiseer word. 
(5)
2.3
Skryf ’n prosedure GetOefening wat die volgende parameters het:

· ’n Karakter wat aandui waarvoor die oefening benodig word as waardeparameter. Die karakter kan waardes N, S, of K bevat. (N dui op Nek, S op Skouer en K op Knie.)
· Die aantal repetisies as verwysingsparameters.
Die prosedure moet die volgende instruksies uitvoer:
· Indien die karakter N ontvang word, toets of die string ‘Ne’ in fTipe voorkom. Dit sal beteken dat dit ’n nek-oefening is.

· Indien die karakter K ontvang word, toets of die string ‘Kn’ in fTipe voorkom. Dit sal beteken dat dit ’n knie-oefening is.

· Indien die karakter S ontvang word, toets of die string ‘Sk’ in fTipe voorkom. Dit sal beteken dat dit ’n skouer-oefening is. 

· As die oefening geskik is vir die liggaamsdeel, moet die aantal repetisies d.m.v. die verwysingsparameter teruggestuur word. As die oefening nie geskik is vir die liggaamsdeel nie, moet die waarde 0 vir die aantal repetisies teruggestuur word.
(11)
2.4
Skryf ’n funksie ToString wat die inligting van oefeninge in die volgende formaat sal gee:
Beskrywing
Repetisies
Staan in hoek van kamer. Druk beide hande vir 20 sekondes teen muur.  Herhaal 4

· Die beskrywing- en repetisievelde moet met Tab-karakters gespasieer word.
(6)
2.5
Laai die program Vraag2_pXXX. Stoor die hoofeenheid van die program as Vraag2_uXXX en vervang die XXX met jou naam. Stoor die projek lêer as Vraag2_pXXX en vervang die XXX met jou naam.
Doen die nodige stappe om die klas clsOefen_uXXX met die program te koppel. 
(1)
2.6
Verklaar ’n skikking arrOefeninge as dieselfde tipe van die klas. Maak voorsiening vir 20 oefeninge. Verklaar ook ’n veranderlike iTel om telling te hou van die aantal elemente in die skikking.

(2)
2.7
Skryf die nodige instruksies om data uit die tekslêer te lees en instansies van die klas te skep, in die FormCreate gebeurtenis van die program. Gee ’n gepaste foutboodskap indien die lêer nie bestaan nie en staak die uitvoering van die kode. Herhaal die volgende vir al die data in die tekslêer:
· Lees ’n reël data uit die tekslêer en onttrek die velde wat die tipe oefeninge, beskrywing en aantal repetisies voorstel.

· Skep ’n instansie van die klas.
(16)
2.8
Skryf die volgende kode vir die knoppie (‘button’) Vertoon Data:
· Gebruik die ToString-funksie en vertoon die data van al die oefeninge in die ‘RichEdit’ met gepaste opskrifte. 
(4)
Jou afvoer moet soos volg lyk:

2.9 Indien op die ‘RadioGroup’ geklik word, moet ’n stel oefeninge vir die gevraagde liggaamsdeel gegenereer word.
Skryf die volgende kode vir die ‘OnClick’ gebeurtenis van die ‘RadioGroup’:
· Maak die ‘RichEdit’ skoon.

· Indien op Nek geklik word, moet die prosedure GetOefening en funksie ToString herhaaldelik geroep word om ’n lys van nek oefeninge in die ‘RichEdit’ met gepaste opskrifte te vertoon. Dieselfde moet gebeur vir Skouer of Knie. 

· Indien die aantal repetisies 0 is, is die oefening nie geskik vir die liggaamsdeel nie en moet dit nie in die ‘RichEdit’ vertoon word nie.
(9)
Die volgende is ’n voorbeeld van hoe die afvoer moet lyk indien die Nek-opsie gekies word:





[59]
VRAAG 3: TWEEDIMENSIONELE SKIKKINGS
SCENARIO
Jy moet ’n program skryf wat besprekings vir ’n fisioterapeut kan doen. Die fisioterapeut werk vanaf 08:00 tot 15:00. Elke sessie is 30 minute lank, teetyd is vanaf 10:00 tot 10:30 en middagete is vanaf 12:30 tot 13:30.
Laai die program Vraag3_pXXX. Stoor die hoofeenheid van die program as Vraag3_uXXX en vervang die XXX met jou naam. Stoor die projek lêer as Vraag3_pXXX en vervang die XXX met jou naam.
3.1
Verklaar ’n twee-dimensionele skikking arr2Bespreek met 11 rye en 5 kolomme van tipe string. 
(1)

Nadat Vraag 3.2 en Vraag 3.3 uitgevoer is, moet die ‘StringGrid’ soos volg lyk:

3.2
Gebruik die skikking arrDae wat reeds in die kode gegee is en plaas die name van die 
dae van die week in die boonste ry van die ‘StringGrid’, vanaf die tweede sel. Die kode 
moet in die ‘OnActivate’ gedeelte van die vorm geplaas word.
(2)



3.3
Gebruik die skikking arrTye wat reeds in die kode gegee is en plaas die tye in die eerste kolom van die ‘StringGrid’, vanaf die tweede ry. Die kode moet in die ‘OnActivate’ 
gedeelte van die vorm geplaas word.
(2)
3.4
Skryf die kode in die ‘OnActivate’ gedeelte van die vorm om die inhoud van arr2Bespreek leeg te maak.
(2)
3.5
Skryf ’n prosedure Vertoon om die inhoud van die matriks arr2Bespreek in die ‘StringGrid’ 
te vertoon.
(3)
3.6
Skryf die kode vir die knoppie (‘button’) Bespreek om ’n bespreking soos volg te doen:

· Sleutel die nommer van die dag in (1=Ma, 2=Di, 3=Wo, 4=Do, 5=Vr) en die kliënt se naam en van. (Die kode is reeds hiervoor gegee).
· Die program kies die eerste beskikbare tyd vir daardie dag in die matriks arr2Bespreek.

· Vertoon die tyd en vra of dit die kliënt pas. Kliënt moet ‘J’ of ‘N’ insleutel.
· Indien die tyd nie die kliënt pas nie, beweeg aan na die volgende beskikbare tyd. 

· Hou aan met die proses, totdat ’n geskikte tyd vir die kliënt gevind is, of totdat die einde van die dag bereik word. Indien die einde van die dag bereik is, moet die boodskap “Geen afsprake beskikbaar vir dag X” vertoon word.
· (X stel die nommer van die dag voor)
· Indien die tyd die kliënt pas:

· Skryf die kliënt se voorletters in die matriks (eerste letter van die naam en eerste letter van die van). 

· Roep die prosedure Vertoon om die opgedateerde arr2Bespreek in die ‘StringGrid’ te vertoon.
(11)

